Tlelli deg ul-is tefreḥ imi aɛekkir-nni i d-iɛeddan gar-as d Usirem, ass-agi atan yekkes. Mi i duɣalent ḥkant-as ula i Usirem liḥala n Tlelli, dda Muḥend yemsefham d tejmaɛt rran-d Tilelli ɣer uxxam-nsen, aya yegla-d s ccfawat n tayri, ass-nni ideg iten-id-ssemlal Ḥayat deg uxxamis, i d-ḥkan akk ayen izedɣen deg wul-nsen, dɣa ur ɛeṭṭlen ara xedmen tameɣra, zzhan ferḥen, dda Muḥend yewweḍ bab-is, yekfa umennuɣ-is netta d tudert.